Međunarodni filmski i muzički festival Kustendorf
Međunarodni filmski i muzički festival Kustendorf (International Film and Music Festival Küstendorf) je filmski i muzički festival koji se svake godine od 2008. organizira u etno-selu Drvengrad na brdu Mećavnik kod Mokre Gore, Užice u Srbiji. Osnivač i direktor festivala je filmski redatelj Emir Kusturica. Selektori festivala su sam Emir Kusturica i njegova kći Dunja Kusturica. Osnovan je 14. januara 2008. s ambicijom da se mladim filmskim stvaraocima pruži šansa da prikažu svoja ostvarenja. Kustendorf filmski festival je zamišljen i kao mjesto susreta velikana suvremenog filma, mladih filmskih stvaralaca i studenata režije koji sudjeluju u natjecateljskom dijelu sa svojim filmovima kratkog metra, i afirmiranih svjetskih redatelja i glumaca čiji se filmovi prikazuju van natjecateljske konkurencije. Festival predstavlja i susret muzičkih sastava koji svake festivalske večeri održavaju koncerte.